钦定古今图书集成/明伦汇编/交谊典/第025卷 > 《周礼》 > 《思友赋》魏·王粲
## 钦定古今图书集成/明伦汇编/交谊典/第025卷 > 《周礼》 > 《思友赋》魏·王粲

登城隅之高观，忽临下以翱翔。行游目于林中，睹旧
人之故场。身既没而不见，馀迹存而未丧。沧浪浩兮
回流波，水石激兮扬素精。夏木兮结茎，春鸟兮愁鸣。
平原兮泱漭，绿草兮罗生。超长路兮逶迤，实旧人兮
所经。身既逝兮幽翳，魂眇眇兮藏形。